ທ່ານໂອບາມາເວົ້າວ່າ ອາຟຣິກາ ບໍ່ໄດ້ແຍກອອກຈາກ ກິຈການ ຂອງໂລກ
ຂ່າວສຳຄັນອື່ນໆ: ອີຣ່ານ ບໍ່ໃຫ້ຄວາມສຳຄັນ ຕໍ່ທ່າທີຂອງ ກຸ່ມຈີ 8; ໂຄງການສອດສ່ອງດູແລ ຢ່າງເປັນທາງລັບ ຂອງ ຣັຖບານປະທານາທິບໍດີບຸຊ ໄດ້ເກີດມີຄຳຖາມທ
ປະທານາທິບໍດີສະຫະ ຣັດ ທ່ານ BARACK OBAMA ທີ່ຫາກໍເສັດ ສິ້ນກອງປະຊຸມສຸດຍອດ ຂອງກຸ່ມຈີ 8 ຫຼື 8 ປະເທດ ທີ່ຈະເຣີນ ທາງດ້ານອຸສາຫະກັມຢູ່ທີ່ ປະເທດອີຕາລີ ໃນສັບປະດານີ້ ມາສົດໆຮ້ອນໆ ນັ້ນ ກ່າວໃນວັນເສົາ ມື້ນີ້ວ່າອາຟຣິກາ ບໍ່ໄດ້ແຍກຈາກ ກິຈການຂອງໂລກ ທ່ານ OBAMA ໃຫ້ທັສນະດັ່ງກ່າວທີ່ປະເທດການາ ຫລັງຈາກໄດ້ປະຊຸມ ແລະຮັບປະທານ ອາຫານເຊົ້າ ໄປພ້ອມກັບປະທານາທິບໍດີ ການາ ທ່ານ JOHN ATTA MILLS ນອກນັ້ນແລ້ວ ໃນມື້ນີ້ຜູ້ນຳຂອງສະຫະຣັດ ຍັງຈະໄດ້ ກ່າວຄຳປາສັຍ ຕໍ່ສະພາແຫ່ງຊາດ ການາ ບ່ອນທີ່ທ່ານຈະເວົ້າເຖິງ ນະໂຍບາຍ ຂອງຣັຖບານທ່ານ ທີ່ມີຕໍ່ອາຟຣິກາ ການເດີນທາງ ໄປຢ້ຽມຢາມປະເທດການາ ຄັ້ງປະວັດສາດ ຂອງທ່ານ OBAMA ແມ່ນການເດີນທາງ ເທື່ອທຳອິດ ໄປຍັງເຂດທີ່ຢູ່ໃຕ້ ທະເລຊາຍ ຊາຮາຣາ ນັບແຕ່ທ່ານ ໄດ້ເຂົ້າ ຮັບຕຳແໜ່ງ ເປັນປະທານາທິບໍດີອະເມຣິກັນ ເຊື້ອສາຍອາຟຣິກາ ຜູ້ທຳອິດ ທ່ານເວົ້າວ່າ ທ່ານເລືອກ ປະເທດການາກໍຍ້ອນວ່າ ປະເທດດັ່ງກ່າວ ມີຣະບອບ ປະຊາທິປະໄຕ ທີ່ເຂັ້ມແຂງ ແລະປະທານາທິບໍດີຂອງການາ ຜູ້ຊຶ່ງທ່ານ OBAMA ເວົ້າວ່າ ມີຄວາມຈິງຈັງ ໃນການຫລຸດຜ່ອນການສໍ້ຣາດບັງຫລວງນັ້ນ ຣັຖມຸນຕຣີ ການຕ່າງປະເທດ ອີຣ່ານ ບໍ່ໄດ້ໃຫ້ ຄວາມສຳຄັນ ຕໍ່ຄຳປະກາດຂອງກຸ່ມຈີ 8 ກ່ຽວກັບ ການປາບປາມ ພວກເດີນຂະບວນ ປະທ້ວງຂອງອີຣ່ານລຸນຫລັງທີ່ໄດ້ມີການເລືອກ ຕັ້ງ ແລະ ການດຳເນີນການ ຂອງອີຣ່ານ ກ່ຽວ ກັບໂຄງການສ້າງອາວຸດນິວເຄລັຽ ທີ່ມີການສົງ ສັຍກັນນັ້ນ ທ່ານ MANOUCHEHR MOTTAKIຣັຖມຸນຕຣີ ການຕ່າງປະເທດ ອີຣ່ານ ກ່າວຕໍ່ພວກນັກຂ່າວ ທີ່ນະຄອນຫລວງ ເຕຫະຣ່ານໃນວັນເສົາມື້ນີ້ວ່າ ອີຣ່ານ ກຳລັງກະກຽມ ໂຄງການນຶ່ງ ສຳລັບປະເທດ ຕາເວັນຕົກຊຶ່ງຈະສາມາດ ໃຊ້ເປັນພື້ນຖານໄດ້ ເປັນຢ່າງດີ ສຳລັບ ການເຈຣະຈາຫາຣື ທ່ານMOTTAKI ເວົ້າວ່າ ເຈົ້າໜ້າທີ່ ອີຣ່ານ ບໍ່ໄດ້ຮັບ ຂໍ້ມູນໃໝ່ໃດໆ ຈາກກອງປະຊຸມສຸດຍອດ ເປັນເວລາ 3 ມື້ ຂອງກຸ່ມຈີ 8 ທີ່ໄດ້ສິ້ນສຸດລົງ ໃນວານນີ້ ພວກຜູ້ນຳຂອງບັນດາ ປະເທດທີ່ ຮັ່ງມີທີ່ສຸດໃນໂລກ ໄດ້ພົບປະກັນ ທີ່ເມືອງ L’AQUILAປະເທດອີຕາລີ ບ່ອນທີ່ພວກເຂົາເຈົ້າ ໄດ້ອອກຖແລງການ ເວົ້າວ່າ ກຸ່ມຈີ 8ກຳລັງຈະໝົດ ຄວາມອົດທົນ ກັບອີຣ່ານ ການທົບທວນ ໂດຍຄະນະສືບສວນ ອະວຸໂສ ຂອງຣັຖບານ ສະຫະຣັດ ກ່າວວ່າໂຄງ ການສອດສ່ອງດູແລ ຢ່າງເປັນທາງລັບທີ່ໄດ້ຮັບການ ອະນຸມັດ ໂດຍປະທານາທິບໍດີGEORGE W BUSH ລຸນຫລັງການໂຈມຕີຂອງພວກກໍ່ການຮ້າຍ ໃນວັນທີ 11 ກັນຍາ ປີ2001 ນັ້ນ ບໍ່ໄດ້ມີ ການກວດສອບ ພິຈາຣະນາ ທາງດ້ານກົດໝາຍ ຢ່າງກວ້າງຂວາງເວລາມີການ ຈັດຕັ້ງຂຶ້ນ ໂຄງການດັ່ງກ່າວ ແມ່ນຮວມທັງ ການດັກຟັງ ໂທຣະສັບໂດຍບໍ່ຕ້ອງ ໄດ້ຮັບ ອະນຸຍາດ ຈາກສານ ແລະການດຳເນີນ ຄວາມພະຍາຍາມ ໃນການເກັບກຳຂໍ້ມູນຄວາມລັບ ບາງຢ່າງ ແບບທີ່ບໍ່ເຄີຍມີ ມາກ່ອນ ລາຍງານຂ່າວ ແຈ້ງວ່າຍັງບໍ່ທັນ ເປັນທີ່ຈະແຈ້ງ ເທື່ອວ່າ ໂຄງການ ທີ່ໄດ້ກາຍເປັນ ບັນຫາຖົກຖຽງໂຕ້ຢ່າງໃຫຍ່ນີ້ ມີປະສິດທິຜົນ ຫລາຍປານໃດ ໃນການເກັບກຳ ຂໍ້ມູນຄວາມລັບທີ່ເປັນປໂຍດ ລາຍງານສະບັບນີ້ ໄດ້ພິມເຜີຍແຜ່ ໃນມື້ວັນສຸກ ວານນີ້ ໂດຍຄະນະກວດກາອະວຸໂສ 5 ຄົນ ຈາກຜແນກການ ທີ່ຮັບຜິດຊອບ ໃນເຣື່ອງສືບລັບ ຄືຈາກກະຊວງປ້ອງກັນປະເທດ ແລະກະຊວງຍຸຕິທັມ ພ້ອມໆກັບ ອົງການສືບລັບ ຊີໄອເອອົງການຮັບຜິດຊອບ ກ່ຽວກັບ ຄວາມໝັ້ນຄົງ ແຫ່ງຊາດ ແລະສຳນັກງານ ຜູ້ອຳນວຍການສືບລັບແຫ່ງຊາດ ຂອງສະຫະຣັດ ໜັງສືພິມຂອງ ສະຫະຣັດ ສະບັບນຶ່ງ ລາຍງານວ່າ ຣັຖບານປະ ທານາທິບໍດີ BUSH ບໍ່ເຫັນພ້ອມ ຊ້ຳແລ້ວຊ້ຳ ອີກໃນການດຳເນີນ ຄວາມພະຍາຍາມເພື່ອທຳການສືບສວນ ກ່ຽວກັບ ການສັງຫານ ພວກນັກໂທດ ທາລີບານ ຈຳນວນຫຼວງຫຼາຍ ໃນປີ2001 ໂດຍພວກ ທະຫານບ້ານ ຂອງຂຸນເສິກ ກຸ່ມນຶ່ງ ທີ່ໄດ້ຮັບ ການໜຸນຫລັງຈາກສະຫະຣັດ ໜັງສືພິມ NEW YORK TIMES ລາຍງານວ່າ ອົງການ FBI, ກະຊວງການຕ່າງປະເທດ ສະຫະຣັດ ແລະ ສະພາກາແດງ ຕ່າງກໍໄດ້ຊຸກຍູ້ ໃຫ້ມີການສືບສວນແຕ່ທຳນຽບຂາວ ບໍ່ໄດ້ດຳເນີນການ ຍ້ອນວ່າຂຸນເສິກ ນາຍພົນ ABDUL RASHID DOSTUMໄດ້ຮັບເງິນ ຈາກອົງການ ສືບລັບ CIA ຂອງສະຫະຣັດ ໃນເວລາທີ່ ມີການ ສັງຫານນັ້ນ ນາຍພົນ DOSTUM ແລະພວກທະຫານ ຂອງທ່ານ ໄດ້ຖືກກ່າວຫາວ່າ ສັງຫານ ພວກນັກໂທດທາລີບານ ຈຳນວນຫຼາຍຮ້ອຍ ຖ້າບໍ່ແມ່ນ ຫລາຍພັນຄົນ ທີ່ໄດ້ຍອມຈຳນົນລຸນຫລັງສະຫະຣັດ ບຸກເຂົ້າໄປ ໃນອັຟການິສຖານ ໃນປີ 2001 ປະທານາທິບໍດີສະ ຫະຣັດທ່ານ BARACK OBAMA ໃນຂະນະ ທີ່ພວມຢູ່ໃນລະຫວ່າງ ການເດີນຢ້ຽມຢາມ ປະເທດຣັດເຊັຽ ເຂົ້າຮ່ວມ ກອງປະຊຸມສຸດຍອດຂອງກຸ່ມຈີ 8 ແລະ ເດີນທາງ ໄປຢ້ຽມຢາມ ອາຟຣິກາ ເທື່ອທຳອິດ ໃນນາມປະທານາທິບໍດີນັ້ນ ໄດ້ເລືອກເອົາ ເຣື່ອງເສຖກິດ ຂອງສະຫະຣັດ ມາເປັນຫົວຂໍ້ໃນການກ່າວ ຄຳປາສັຍ ທາງວິທຍຸ ແລະອິນເຕີແນັດ ປະຈຳສັບປະດາ ຂອງທ່ານ ໃນມື້ນີ້ ທ່ານ OBAMA ເວົ້າວ່າ ເສຖກິດ ຂອງສະຫະຣັດ ໄດ້ລອດພົ້ນ ມາໄດ້ ແຕ່ກໍຍັງອີກດົນກ່ອນທີ່ ບັນຫາທ້າທາຍ ທາງດ້ານເສຖກິດ ຈະສິ້ນສຸດລົງ ທ່ານໄດ້ປະຕິເສດຕໍ່ການສເນີແນະ ກ່ຽວກັບ ແຜນການ ກະຕຸກຊຸກຍູ້ ເສຖກິດຄັ້ງທີ 2 ແລະການຕຳໜິຕິຕຽນທີ່ວ່າ ແຜນການຂອງທ່ານ ໄດ້ປະສົບກັບ ຄວາມລົ້ມແຫລວ ໂດຍເວົ້າວ່າແຜນການຂອງທ່ານ ແມ່ນໄດ້ອອກແບບ ເພື່ອໃຫ້ໄດ້ຮັບຜົນ ພາຍໃນເວລາ ສອງປີ ນອກນັ້ນທ່ານ OBAMA ຍັງໄດ້ປະຕິເສດ ຕໍ່ຂໍ້ຫາທີ່ວ່າ ແຜນການ ຮັກສາສຸຂພາບ ແລະປະຕິຮູບການສຶກສາຂອງທ່ານ ຈະໃຊ້ເງິນຫລາຍໂພດ ແລະເຮັດໃຫ້ ການຂາດດຸນ ຂອງງົບປະມານເພີ້ມຂຶ້ນ ອົງການອະວະກາດ ຂອງສະຫະຣັດ ກ່າວວ່າ ພາຍຸຝົນ ອາດຈະເຮັດ ໃຫ້ມີການຊັກຊ້າ ກ່ຽວກັບແຜນການ ສົ່ງຍານ ອະວະກາດໄປກັບ ENDEAVOUR ຂຶ້ນສູ່ຫ້ວງອະວະກາດ ໃນວັນເສົາມື້ນີ້ ເພື່ອໄປປະຕິ ບັດງານ ຕິດຕັ້ງ ທີ່ສະຖານີ ອະວະກາດນາໆຊາດ ອົງການອະວະກາດ ຂອງສະຫະຣັດ ໄດ້ທຳການຊັ່ງຊາ ໃນມື້ວານນີ້ ຂະນະທີ່ພວກນັກພະຍາກອນອາກາດ ທຳນາຍວ່າ ພາຍຸຝົນ ອາດຈະຣົບກວນ ການສົ່ງຍານ ENDEAVOURຈາກສູນກາງ ອະວະກາດ ເຄນເນດີ ທີ່ຣັດຟລໍຣິດາ ໃນຕອນແລງ ຂອງວັນເສົາ ມື້ນີ້ ນັກພະຍາກອນອາກາດ ຂອງອົງການ ອະວະກາດສະຫະຣັດ ກ່າວວ່າ ເປັນທີ່ຄາດກັນວ່າສະພາບຂອງອາກາດ ຈະດີຂຶ້ນ ພາຍໃນໄລຍະ ສອງສາມມື້ ຂ້າງໜ້ານີ້ ຖ້າພວກນັກບິນອະວະກາດ ທັງ 7 ຫາກຈຳເປັນ ຕ້ອງໄດ້ລໍຖ້າ ຈົນຮອດວັນອາທິດ ຫລືວັນອັງຄານ ຍານENDEAVOUR ມີກຳນົດ ທີ່ຈະຖືກສົ່ງ ຂຶ້ນສູ່ຫ້ວງ ອະວະກາດ ໃນເດືອນແລ້ວແຕ່ໄດ້ມີການ ເລື່ອນເວລາ ຍ້ອນຖັງ ໄຮໂດຣເຈັນຮົ່ວ ເຈົ້າໜ້າທີ່ ເຊື່ອວ່າເຂົາເຈົ້າ ໄດ້ແກ້ໄຂບັນຫາ ຊຶ່ງໄດ້ເກີດຂຶ້ນ ກັບທໍ່ຣະບາຍ ໄຮໂດຣເຈັນທີ່ຖານສົ່ງແລ້ວ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ